હાલમાં રાજ્યમાં સેન્ટ્રલ મોટર વિહિકલ એક્ટ અમલી છે એટલે કેન્દ્રના ફેરફાર પ્રમાણે રાજ્ય સરકારે પણ ફેરફાર કરવો પડશે, પહેલાં કાચા લાઇસન્સની ફી રૂ.૩૦ અને પાકા લાયસન્સની ફી રૂ. ૫૦ હતી, જે વધારીને હવે રૂ.૨૦૦ અને ૩૦૦ કરી દેવાતાં ૫૦૦ ટકાથી વધુનો ભાવ વધારો વાહનચાલક ચૂકવશે અને આરટીઓની તિજોરી છલકાશે, એટલું જ નહીં ડ્રાઈવિંગ ટેસ્ટમાં અરજદાર જો નાપાસ થશે તો બીજી ટેસ્ટ આપવા માટે રૂ.૫૦ ચૂકવવા પડતા હતા તે હવે સીધા વધીને રૂ.૩૦૦ ચૂકવવા પડશે.